el el el el el id el el el el el el el el el el pt el el el el en el el en el en el el el el el el el en el el el el el el el el en en en en el el el el el el el el el el el el en el el en el el en el el en el el el
Εν αρχή είναι το… Messy Play!
Πέρα από το περιβάλλον της που της καλλιέργησε την κλίση της με τις τέχνες και τον προτζέκτορα του μπαμπά της η Μαρί δεν σταματά να μαθητεύει η ίδια πάνω στο αντικείμενο της: «Την περσινή χρονιά παρακολούθησα έναν κύκλο σεμιναρίων επάνω στη φιλοσοφία των σχολείων Reggio Emilia της Ιταλίας από το οποίο προέκυψε το δεύτερο πρόγραμμα του Λευκού Χαρτιού τα “Εργαστήρια Εξερεύνησης Reggio Inspired”. Πρόκειται για ένα μοντέλο εκπαίδευσης όπως μου εξηγεί η Μαρί στο οποίο οι νοητικές, οι συναισθηματικές, οι κοινωνικές και οι ηθικές δυνατότητες του παιδιού καλλιεργούνται μέσα από δημιουργικούς τρόπους έκφρασης, με χρήση προτζέκτορα, αφήγησης, σκιών, υλικών, αντικειμένων και εργαλείων.
«Παίζουμε με σκιές και χρώματα. Κάθε εβδομάδα βάζουμε ένα θέμα σαν αφετηρία και έμπνευση. Την περασμένη εβδομάδα είχαμε ως θέμα για παράδειγμα τη Γη. Φέραμε χώμα και πέτρες. Με μεγεθυντικό φακό παρατηρήσαμε από κοντά τα υλικά, την εικόνα, την υφή τους και πειραματιστήκαμε για το πως θα μπορούσαμε εμείς να δημιουργήσουμε με πηλό. Με προτζέκτορες, με φωτεινά τραπέζια, τις φωτοτράπεζες βλέπουμε και λίγο διαφορετικά τα πράγματα, αλλάζουμε τον τρόπο θέασης, την οπτική. Δεν είναι όλα άσπρο ή μαύρο, στην φαντασία των παιδιών μπορεί μια πέτρα να ναι ροζ, πορτοκαλί ή κίτρινη. Αυτό το κομμάτι το προωθούμε. Είναι για εμάς το πιο σημαντικό. Τα παιδιά είναι ελευθέρα να οδηγούν τα ίδια την εκπαίδευσή τους. Εμείς δίνουμε απλά το ερέθισμα! Εκείνα ενθαρρύνονται να εξερευνήσουν το περιβάλλον τους και να εκφραστούν. Υπάρχουν παιδιά που παρότι ζουν στη Μυτιλήνη δεν έχουν βρεθεί πολλές φορές σε ένα δάσος ή στη φύση γενικά.
Πέρα από αυτό όμως το πιο σημαντικό κομμάτι σε ό,τι κάνω είναι τα παιδιά να νιώθουν ότι είναι ομάδα, ότι υπάρχει αγάπη και αποδοχή. Ο καθένας έχει το χρόνο του, τον χώρο του και δεν είναι αναγκασμένος να κάνει τίποτα αν δεν το νιώθει. Για εμάς δεν έχει σημασία η κατασκευή να είναι τέλεια, έχει σημασία να την έχει δημιουργήσει το παιδί, με τον τρόπο του και τις ικανότητές του, χωρίς υποδείξεις και καλούπια.  Δεν υπάρχει το τέλειο καλλιτέχνημα. Εμείς θέλουμε να προσφέρουμε έμπνευση. Τα οφέλη είναι πολλαπλά. Το παιδί νιώθει ότι εδώ δημιουργούμε μαζί αλλά ο καθένας με τον δικό του τρόπο, με το δικό χρόνο, δίνοντας ελευθερία έκφρασης».
Άλλωστε αυτή η ελευθερία έκφρασης δεν ήταν και το βασικό αίτημα κατά τη διάρκεια της πανδημίας όταν μειώθηκαν η εξαφανίστηκαν οι βασικές μας ελευθερίες; Η ελευθερία της… ελευθερίας της έκφρασης είναι ίσως που μας διατρέχει σε όλη μας τη ζωή και η εκπαίδευσή της αν μπορεί να γίνει κάτι τέτοιο τελικά, να που ξεκινάει από πολύ μικρή ηλικία. Κατά τη διάρκεια της καραντίνας πολλές φορές νιώσαμε ανίκανοι να εκφράσουμε τους εαυτούς και κατ’ επέκταση να έρθουμε κοντά και με τους άλλους. Ο Μιχάλης, ως άνθρωπος εσωτερικός που επικοινωνεί αρκετά με τη μουσική, συναισθάνθηκε αυτό το έλλειμα και έδωσε το προσωπικό του στίγμα στο Λευκό Χαρτί:
«Είναι πλέον είναι σε όλους σαφές πως ο άνθρωπος δεν πρέπει να σταματήσει να προσφέρει στον άλλον με όποιον τρόπο ξέρει και μπορεί. Έτσι σε πρακτικό επίπεδο αποφασίσαμε να στεγάσουμε όλες τις ανησυχίες μας σε έναν χώρο που ήταν και για εμάς Λευκό Χαρτί, εξηγεί ο γνωστός μουσικός παραγωγός και Dj ηλεκτρονικής μουσικής με αρκετές μουσικές κυκλοφορίες σε ξένα και εγχώρια μουσικά labels και με δική του εταιρία από το 2017 (USM Recordings). «Παρότι οι σπουδές μου ήταν στην επιστήμη της Πληροφορικής με εξειδίκευση στον σχεδιασμό διεπαφής χρήστη και η επαγγελματική μου εμπειρία είναι στον χώρο του Digital Design, γι΄αυτό ήθελα πολύ σε αυτό που κάνω να συνυπάρχει με κάποιον τρόπο και η τέχνη. Έτσι μεταπήδησα στο εικαστικό κομμάτι παρακολουθώντας κάποια σεμινάρια new media art στο “Nimk” (Netherlands Media Art Institute) στο Άμστερνταμ της Ολλανδίας και αργότερα συμμετείχα σαν εικαστικός σε εκθέσεις, φεστιβάλ φωτογραφίας και ψηφιακής τέχνης».
Κάπως έτσι, με τον συνδυασμό τέχνης και πληροφορικής γεννήθηκε και το τρίτο πρόγραμμα του Λευκού Χαρτιού «Το Projection Art Theater», ένα πρωτοποριακό διαδραστικό πρόγραμμα που συμπεριλαμβάνει και ενώνει πολλές τέχνες μαζί. Με χρήση προτζέκτορα, αφήγησης, Θεατρικού Παινχιδιού, παιχνιδιού ρόλων και εικαστικών τα παιδιά ανακαλύπτουν και αντιλαμβάνονται αβίαστα έννοιες, ιστορίες, ιδέες, μέρη, μνημεία και αντικείμενα: «Εκτός από την οθόνη που σε βάζει σε ένα περιβάλλον, την ίδια στιγμή με πανιά και διάφορα υλικά φτιάχνουμε μαζί με τα παιδιά έναν “κόσμο”. Μεταμορφωνόμαστε σε ότι επιθυμούμε, δημιουργούμε την ιστορία και τους ρόλους, ο καθένας με τον δικό του τρόπο έκφρασης. Τα παιδιά γοητεύονται και ρωτάνε πότε θα ξανανάψει ο μαγικός τοίχος» περιγράφει η Μαρί.
Πάμε Λούβρο ή Κολοσαίο;
Ένα ακόμη διαδραστικό πρόγραμμα του «Λευκού Χαρτιού» είναι «Τα Μουσεία του Κόσμου: «Χρησιμοποιούμε τον προτζέκτορα και μπορούμε να δούμε εάν ολόκληρο πίνακα μπροστά μας σαν να είμαστε μέσα στο Μουσείο. Θα χρησιμοποιήσουμε το GPS για να δούμε για παράδειγμα πως θα πάμε στο Λούβρο.  Ακολουθούμε tην διαδρομή και να μπαίνουμε μέσα. Θα μιλήσουμε μετά για τον πίνακα το ζωγράφο το ίδιο το Μουσείο που κόβουμε και εισιτήριο για να μπούμε! Με το άλλο ταξιδιάρικο πρόγραμμα του Λευκού Χαρτιού το «Ο Γύρος του Κόσμου» θα δούμε χάρτες θα πάμε στη Ρώμη να φάμε πίτσα και να δούμε το Κολοσσαίο πως ήταν παλιά πως είναι τώρα!  Οι δράσεις δεν είναι στατικές είναι διαδραστικές!»
«Εντυπωσιάζομαι με αυτά που βλέπω και κάνουν τα παιδιά λέει ο Μιχάλης που ήρθε σε επαφή με το παιδαγωγικό κομμάτι και μέσα από τη δράση «Electronic Seikilos» μια δική του πρωτοβουλία μέσα από την οποία το Μουσικό Σχολείο απέκτησε καινούργιο εξοπλισμό (με χρήματα που συγκεντρώθηκαν από την κυκλοφορία του Electronic Seikilos Compilation). «Είδα πως λειτούργησε σε εμένα θεραπευτικά η ηλεκτρονική μουσική μέσα από τη διαδικασία της σύνθεσης και με τη νέα χρονιά θα παρουσιάσω στα παιδιά μια ημερίδα για την ηλεκτρονική μουσική και τις προοπτικές της. Όμως και στο χώρο, ο Μιχάλης προγραμματίζει σεμινάρια για ενήλικες. «Καλώς εχόντων των πραγμάτων σε λίγο καιρό θα πραγματοποιηθεί ένα οπτικοακουστικό σεμινάριο ambient ηλεκτρονικής μουσικής και με συγκεκριμένο αριθμό θέσεων».
“Συναντήσεις Αυτογνωσίας και Προσωπικής Ανάπτυξης”
Στα προγράμματα για ενήλικες που πραγματοποιούνται στον χώρο είναι Σατυανάντα Γιόγκα, ένα διεθνώς αναγνωρισμένο σύστημα γιόγκα που ενσωματώνει πρακτικές που προέρχονται από αρχαίες και παραδοσιακές πηγές, αλλά είναι ένα σύστημα προσαρμοσμένο στις ανάγκες της σύγχρονης ζωής με τη Νέλλυ Χατζηχαραλάμπους αλλά και τα σεμινάρια αυτογνωσίας με τον Μιχάλη.
Πέρα από την ενασχόλησή του με τη μουσική ο Μιχάλης από το 2018 ασχολείται σαν πρακτικός της παραδοσιακής Ιαπωνικής ενεργειακής θεραπείας Usui Reiki Ryoho και είναι μέλος του Πανελλήνιου Συλλόγου Ρέικι. «Τα τελευταία τρία χρόνια ασχολούμαι πολύ εντατικά με το κομμάτι αυτό και το ρέϊκι. Έτσι αποφάσισα να οργανώσω αυτές τις συναντήσεις αυτογνωσίας και αυτοβελτίωσης. Οι θεματικές που έχουν οι συναντήσεις έχουν να κάνουν με την αγάπη, με το πως βλέπω τον εαυτό μου αν εκφράζω αυτά που θέλω. Μετά κάνουμε κάποιες τεχνικές εστίασης και μαθαίνουμε να παρατηρούμε τον εαυτό μας. Έπειτα μπαίνουμε και στο κομμάτι του διαλογισμού όπου κάνουμε κάποιες ασκήσεις ξεκινώντας με το πως χαλαρώνουμε το σώμα και πως το βάζουμε αυτό στην καθημερινότητα μας, δηλαδή από το πρωί που ξυπνάμε. Στην ουσία ενεργοποιούμε τον παρατηρητή μέσα μας και αναρωτιόμαστε γιατί έχω αυτή τη συμπεριφορά, αν επαναλαμβάνομαι, γιατί θύμωσα, τι ήταν αυτό που με θύμωσε κλπ. Έχουμε ξεκινήσει με μια ομάδα την Παρασκευή που θα μεγαλώσει. Τέλος συζητάμε να μπει μια συμβουλευτική ομάδα γονέων με την Μαρία Βερβέρη. Με συναντήσεις μίας φοράς το μήνα, με θέματα που απασχολούν γονείς, αλλά και όχι μόνο.
«Το να δώσεις στο παιδί την επιλογή να εκφραστεί και να επιλέξει του δίνεις ταυτόχρονα ένα μεγάλο κομμάτι αυτοπεποίθησης. Χωρίς απαγορεύσεις τα παιδιά παίρνουν το ερέθισμα και την έμπνευση.  Εκείνα ξέρουν πως να χρησιμοποιήσουν όλα αυτά τα εργαλεία. Ειδικά όταν βρεθούν και σε ένα περιβάλλον όπου θα νιώσουν οικειότητας, αγάπη, αποδοχή και Ομάδα. Όταν τα δίνεις αυτά στα παιδιά εκείνα ανθίζουν και πιστέψτε με γίνονται εκείνα οι φοβεροί εμπνευστές αυτού του κόσμου».
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Νέα άφιξη βάρκας με 25 άτομα από το Αφγανιστάν στα Τσόνια
Το ανέκδοτο έργο της Φωτεινής Φραγκούλη κυκλοφορεί το 2022 απο τις εκδόσεις Πατάκη.
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.